CELEX: 62009CN0336
Language: et
Date: 2009-08-24 00:00:00
Title: Kohtuasi C-336/09 P: Poola Vabariigi 24. augustil 2009 esitatud apellatsioonkaebus Esimese Astme Kohtu (esimene koda laiendatud koosseisus) 10. juuni 2009 . aasta määruse peale kohtuasjas T-258/04: Poola Vabariik, keda toetas Küprose Vabariik versus Euroopa Ühenduste Komisjon

21.11.2009   
            
            
               ET
            
            
               Euroopa Liidu Teataja
            
            
               C 282/23
            
         Poola Vabariigi 24. augustil 2009 esitatud apellatsioonkaebus Esimese Astme Kohtu (esimene koda laiendatud koosseisus) 10. juuni 2009. aasta määruse peale kohtuasjas T-258/04: Poola Vabariik, keda toetas Küprose Vabariik versus Euroopa Ühenduste Komisjon
   (Kohtuasi C-336/09 P)
   2009/C 282/40
   Kohtumenetluse keel: poola
   
      Pooled
   
   
      Apellant: Poola Vabariik (esindaja: M. Dowgielewicz)
   
      Teised menetluspooled: Euroopa Ühenduste Komisjon ja Küprose Vabariik
   
      Apellandi nõuded
   
   
               —
            
            
               Tühistada tervikuna Esimese Astme Kohtu 10. juuni 2009. aasta määrus kohtuasjas T-258/04: Poola vs. komisjon;
            
         
               —
            
            
               tühistada komisjoni 14. jaanuari 2004. aasta määruse (EÜ) nr 60/2004, millega sätestatakse suhkrusektori üleminekumeetmed Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu, (1) artikkel 5, artikli 6 lõiked 1–3, artikli 7 lõige 1 ning artikli 8 lõike 2 punkt a;
            
         
               —
            
            
               mõista Esimese Astme Kohtu menetlusega ja Euroopa Kohtu menetlusega seotud kohtukulud välja Euroopa Ühenduste Komisjonilt;
            
         
               —
            
            
               lahendada käesolev apellatsioonkaebus suurkojas.
            
         
      Väited ja peamised argumendid
   
   
               —
            
            
               Nõukogu määrust nr 1, millega määratakse kindlaks Euroopa Majandusühenduses kasutatavad keeled, (2) ning ühinemislepingut on tõlgendatud vääralt, kuna määruse nr 60/2004 tühistamishagi aegumistähtaega arvestati kuupäevast, mil see määrus avaldati 15 liikmesriigiga ühenduse ametlikes keeltes, st enne laienenud ühenduse kõigis ametlikes keeltes avaldamist;
            
         
               —
            
            
               EÜ asutamislepingu artikli 230 neljandat lõiku on tõlgendatud vääralt, kuna leiti, et Poola Vabariik võis juriidilise isikuna esitada selle sätte alusel hagi määruse nr 60/2004 tühistamiseks enne Euroopa Liiduga ühinemist;
            
         
               —
            
            
               õigusel rajaneva ühenduse põhimõtet ja tõhusa kohtuliku kaitse põhimõtet on rikutud, kuna Poola Vabariigilt võeti õigus nõuda määruse nr 60/2004 õiguspärasuse kohtulikku kontrollimist, kuigi määrus oli adresseeritud Poola Vabariigile kui liikmesriigile;
            
         
               —
            
            
               solidaarsuse põhimõtet ja hea usu põhimõtet on rikutud, kuna Poola Vabariigilt võeti õigus nõuda sellise akti kohtulikku kontrollimist, millega muudeti Poola Vabariigi Euroopa Liiduga ühinemise tingimusi ja kõigutati ühendusse kuulumisest tulenevate õiguste ja kohustuste tasakaalu;
            
         
               —
            
            
               Esimese Astme Kohtu menetluses rikuti menetlusnormi, kuna solidaarsuse põhimõtte ja hea usu põhimõtte rikkumist puudutavaid Poola Vabariigi argumente ei uuritud ning kohtumäärust ei põhjendatud piisavalt.
            
         
      (1)  ELT L 9, lk 8; ELT eriväljaanne 03/42, lk 125.
   
      (2)  EÜT L 1958, 17, lk 385; ELT eriväljaanne 01/01, lk 3.